Els màxims representants de les Falles 2025 signen en el Llibre d’Honor de l’Ajuntament
2025-07-24

Sempre és un acte emotiu, carregat de sentiment, de molts somriures i d’orgull. No en va, es tracta de deixar empremta en la història de Burjassot. I ho han fet deixant els seus més bonics missatges i les seues signatures, les i els màxims representants de la festa fallera del municipi amb la seua signatura en el Llibre d’Honor de l’Ajuntament.

Les 25 Falleres Majors del municipi, al costat dels seus presidents Infantils, presidentes i presidents han sigut els protagonistes indiscutibles del matí faller del diumenge 2 de març a Burjassot, amb un Ajuntament engalanat per a l’ocasió, que ha acollit la signatura. Signatura a la qual no han faltat l’alcalde de Burjassot, Rafa García, la regidora de Falles, Estefanía Ballesteros i la presidenta de la Federació de Falles de Burjassot, Mª José Carretero Gómez que han rebut a les 13 comissions falleres que els han entregat els llibrets d’enguany.

Després de la signatura i el reconeixement als nous delegats de la Federació de Falles d’aquest exercici, es van escoltar els himnes de Burjassot i de València per a donar pas a la foto final en la qual la gran família fallera de Burjassot va posar el millor dels seus somriures.

I és que Burjassot ja està en Falles.